PATVIRTINTA

 Klaipėdos lopšelio-darželio ,,Eglutė“

 direktoriaus 2017 m. gegužės 16 d.

 įsakymu Nr. V- 32

**KLAIPĖDOS LOPŠELIO-DARŽELIO ,,EGLUTĖ“**

**KIEMSARGIO PAREIGYBĖS APRAŠYMAS**

**I SKYRIUS**

**KIEMSARGIO PAREIGYBĖ**

1. Kiemsargio pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

2. Kiemsargio pareigybės grupė – nekvalifikuoti darbininkai.

3. Kiemsargio pareigybės lygis – D.

4. Kiemsargio pareigybės kodas – 961304.

5. Kiemsargis yra pavaldus direktoriui, tiesiogiai atskaitingas direktoriaus pavaduotojui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

6. Kiemsargis turi atitikti šiuos reikalavimus:

6.1. gebėti užtikrinti švarą, tvarką ir saugumą visoje jam priskirtoje lopšelio-darželio teritorijos dalyje;

6.2. mokėti naudotis aplinkos priežiūrai skirta technika;

6.3. išmanyti aplinkos priežiūros, valymo tvarką;

6.4. žinoti cheminių priemonių, naudojamų darbe, paskirtį ir koncentraciją bei naudojimo tvarką.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Kiemsargis vykdo šias funkcijas:

7.1. tvarko, valo lopšelio-darželio aplinkos teritorijos plotus (pagal Klaipėdos miesto savivaldybės administracijos direktoriaus įsakymu nustatytus švietimo įstaigų pareigybių skaičiaus normatyvus);

7.2. prižiūri mokyklos pastato ir teritorijos būklę (elektros linijų laidus, šviestuvus, vėliavų laikiklius, tvorą, šulinių dangčius, nuvirtusius medžius ar palūžusias jų šakas, sporto aikštyną, įėjimo duris ir laiptus, šiukšlių laikymo aikšteles ir kt.). Pastebėtus trūkumus pagal galimybes pašalina ir apie juos praneša direktoriaus pavaduotojui, jo nesant direktoriui;

7.3. iškelia vėliavą Lietuvos Respublikos Vyriausybės nustatyta tvarka;

7.4. valo priskirtoje teritorijoje šaligatvius, takus, pastato sienas, šiukšlių dėžes, konteinerius, išorėje esančius laiptus;

7.5. prižiūri medžius, krūmus, želdinius, vejas, genėja medžių šakas, kerpa krūmus, formuoja gyvatvores, pjauna žolę, ravi gėlynus, sodina medelius, laisto želdinius;

7.6. valo sniegą nuo pagrindinių lopšelio-darželio šaligatvių, kiemo aikštelių, išorinių laiptų, esant plikšalai, barsto smėliu šaligatvius, takus ir išorinius laiptus;

7.7. prieinamose vietose nudaužo kabančius ledo varveklius;

7.8. kartą per metus valyti rūsius, pašiūres, palėpes ir kitas patalpas;

7.9. apžiūri lauko žaidimų įrenginius, pastebėjęs sulaužytą ar sugadintą lauko inventorių, nedelsdamas praneša direktoriaus pavaduotojui (ūkvedžiui) bei remontuoja ir dažo kiemo inventorių;

7.10. šiltuoju metų laiku perkasti smėlį smėlio dėžėse ir/ar pakeisti jį;

7.11. vykdo darbų saugos reikalavimus pjaunant žolę elektrine arba motorine žoliapjove;

7.12. saugo ir prižiūri išduotas darbo priemones, darbo drabužius;

7.13. drausmina lopšelio-darželio teritorijoje netinkamai besielgiančius asmenis;

7.14. atlieka krovimo darbus: krauna iš automašinų įvairaus įpakavimo krovinius laikantis krovimo taisyklių reikalavimų;

7.15. informuoja personalą apie stichines nelaimes, avarijas, dalyvauja šalinant stichinių nelaimių, avarijų pasekmes, apie jas informuoja direktorių;

7.16. vykdo kitus vienkartinio pobūdžio direktoriaus pavedimus, susijusius su pareigybės funkcijomis, neviršijant nustatyto darbo laiko.

**IV SKYRIUS**

**ŠIAS PAREIGAS EINANČIO DARBUOTO ATSAKOMYBĖ**

8. Kiemsargis atsakingas už:

8.1. teritorijos tvarką ir švarą;

8.2. emociškai saugios aplinkos lopšelyje-darželyje puoselėjimą, reagavimą į smurtą ir patyčias pagal nustatytą tvarką.

9. Kiemsargis už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)